Dié motor het g’n stuurwiel of voetpedale nie | Maroela Media
Die Google-motor met selfrytegnologie (Foto: Washington Post)
Google het onlangs in ŉ verklaring gesê dié suksesvolle projek is ŉ nuwe mylpaal vir selfrytegnologie.
Nathaniel Fairfield, ŉ ingenieur vir die reus, het in die verklaring gesê Google het al meer as 3,6 miljoen kilometer afgelê as deel van die navorsingsproses om die motor met selfrytegnologie te vervaardig.
Steve Mahan, die blinde man, het gesê dié motor ry “soos ŉ baie bekwame bestuurder”. “As jy jou oë toemaak wanneer jy saam met iemand ry, kan jy voel of hulle werklik ŉ goeie bestuurder is of nie. Dié motor is ŉ uiters ‘bekwame bestuurder’.”
Google gaan vervaardigingsregte van dié motor aan Waymo gee, ŉ afdeling van sy sustersmaatskappy, Alphabet.
Die motor sluit aan by die Obama-administrasie wat vroeg verlede jaar gesê het alle motors in Amerika sal in die toekoms met draadlose verbindings kan “kommunikeer” om meer ongelukke te verhoed.
Die Google-motor werk volgens dieselfde beginsel met draadlose selfrytegnologie wat die motor wys wanneer om te stop, draai, stadiger te ry of selfs rem te trap vir ander motors.
Deel van: Digitaal, Gedoriewaar, Motors
Hulle moet so gou moontlik sulke buste en taxi’s vervaardig en verpligtend maak in S.A.! Baie mense se lewens so spaar.
Kan die karretjie “doughnuts” gooi of “powerslides” doen? Indien nie, hou hom weg van my af!
Ek verstaan nie heeltemal hoekom daar juis melding gemaak word dat die onder die Obama-administrasie genoem word nie. Dit kan bloot genoem word die Amerikaanse regering. Waarom dan nie in dieselfde asem meld dat x-strale byvoorbeeld onder president X goedgekeur is en hart-operasies onder president Y, rekenaars onder president Z, ensovoorts nie.
Ons ken al reeds SA : geen petrol, versekering of motordienste. Maar jy gaan hoes vir data….
Indien die motor nie geprogrameer is om vir minibus taxi drywers pro-atief te kan dink en toe te gee of vermy nie, sal hy beslis nie eens 20 km in Suid Afrikaanse stede sonder ernstige skade haal nie.